ଧର୍ମଗଡ଼ : କଳାହାଣ୍ଡି ଜିଲ୍ଲା ଧର୍ମଗଡ଼ରେ ଘଟିଛି ଏକ ଅଭାବନୀୟ ଘଟଣା । ବ୍ୟାଣ୍ଡପାର୍ଟି ଗାଡ଼ିକୁ ଧକ୍କା ଦେଇଛି ଟ୍ରକ୍ । ଧର୍ମଗଡ଼ ୨୬ ନଂ ଜାତୀୟ ରାଜପଥର କାଲୋପଲା ନିକଟରେ ଟ୍ରକ୍-ପିକ୍ଅପ୍ ଭ୍ୟାନ୍ ଧକ୍କା ହୋଇଛି ।
ମିଳିଥିବା ସୂଚନାନୁସାରେ, ଏଥିରେ ୨ ଜଣଙ୍କ ମୃତ୍ୟୁ ହୋଇଛି । ଭ୍ୟାନ୍ରେ ଥିବା ସମସ୍ତ ମୃତାହତ ଏକ ବ୍ୟାଣ୍ଡପାର୍ଟି ଦଳର । ଜୁନାଗଡ଼ର ଏକ ବାହାଘର ପ୍ରୋସେସନ୍ ସାରି ସେମାନେ ଜୟପାଟଣା ଫେରୁଥିଲେ । ୨୪ ଜଣ ଆହତଙ୍କ ମଧ୍ୟରୁ ୪ ଜଣଙ୍କ ଅବସ୍ଥା ଗୁରୁତର ରହିଛି । ଏବଂ ସେମାନଙ୍କୁ ଭବାନୀପାଟଣା ମେଡିକାଲକୁ ସ୍ଥାନାନ୍ତର କରାଯାଇଛି ।
